揚州，古稱楊州、邗，或稱廣陵、維揚，簡稱揚。禹貢九州所謂揚州者，非今揚州也。居大江之北，今為地级市，隶江蘇省。京杭運河貫於城中，古來漕、鹽繁盛，徽商雲集，時號曰：江省繁麗，莫勝蘇揚。復有文士、名伶者，比比皆是，園林寺觀，往往而在，是爲風流之地。諺云「蘇州以市肆勝，揚州以園林勝，杭州以湖山勝」。江淮間言淮語，蓋以揚州音韻爲宗。